Kutzemendi

Kutzemendi edo Olarizu mendia Gasteizko hegoaldean dagoen muino bat da, Olarizu landa eremuaren alderik gorena. 709 metroko garaiera du, eta Gasteizko hirigunetik oso hurbil dago. Irailean festa bat egiten da mendi tontorrean, gailurreko gurutzearen ondoan. Berez zailtasunik gabeko igoera den arren, neguan izotzak zaildu egiten du, oso irristakor egiten baitu bide aldapatsua.

 Kutzemendiko aztarnategia 

Muinoaren gainaldean Kutzemendiko herri gotortua dago: Burdin Aroko herrixka gotortu baten arrastoak dira (K.a. IX. mende-K.a. III. mende bitartekoak). Aztarnategi hori monumentu multzo sailkapenarekin kultura ondasuntzat izendatzeko espedientea abiarazita dago 1995az geroztik.Eusko Jaurlaritzako Kultura, Gazteria eta Kirol sailburuordearen erabakia, 1995eko urriaren 16koa, Gasteizko (Araba) Kutzemendiko herrixkako eremu arkeologikoa kultura ondasun gisa monumentu multzo izendapenaz izendatzeko espedienteari hasiera emateko dena. Euskal Herriko Agintaritzaren Aldizkaria, 212. zenbakia, 1995-10-16.Arabako Diputatu Kontseiluaren 2000ko abenduaren 27ko 135/2000 Foru Dekretuaren iragarkia, Gasteizko Hiri Antolamenduko Plan Orokorra berrikusteko espedienteari buruzkoa. Euskal Herriko Agintaritzaren Aldizkaria, 36. zenbakia, 2001-02-20.Francisco Olarreaga Tellechea (Eusko Jaurlaritzako Ingurumenaren Plangintzaren zuzendaria): Vitoria-Gasteizko Udalak sustatutako «Vitoria-Gasteizko Hiria Antolatzeko Plan Orokorra» izeneko planaren iraunkortasun-txostenaren edukia finkatzen duen 2010eko azaroaren 29ko erreferentzia-dokumentua, Eusko Jaurlaritzako Ingurumenaren Plangintzaren Zuzendaritza, 2010-11-29. 1995eko urriaren 16ko 4523 zenbakiko Ebazpenaren bidez, Kalifikatutako Kultura Ondasun deklaratzeko espedientea hasi zen (1995eko azaroaren 7ko EHAA, 212. zk.), Monumentu-multzo kategoria emateko. Hala ere, urtebete igaro ondoren espedientea iraungi zen eta gaur egun oraindik kalifikatzeko dago.

Jose Migel Barandiaranek aurkitu zuen aztarnategi hori, 1926an, eta ordutik hainbat ikerketa arkeologiko egin dira. Kokaguneak Burdin Aroko herri harresitu garaien egitura tipikoa zeukan, eta harresi bat bazuela aurkitu da.

 Erreferentziak 

 Kanpo estekak 
  Kutzemendiri buruzko informazioa Gasteizko udalaren webgunean.
 “Poblado de Kutzemendi” Rutas con Historia

Kategoria:Gasteizko geografia
Kategoria:Gasteizko historia
Kategoria:Arabako mendiak